Document ID: /fineweb-2-swissfilter-quality_10-filterrobots/filtered/02690.jsonl.gz/43

Ideile și proiectele din următoarele luni
Ideile și proiectele din următoarele luni
Am anunțat de curând un nou instrument de comunicare, "Incubatorul de idei", prin care dorim ca ideile care circulă în mica comunitate românească din Elveția să fie analizate și, dacă e cazul, puse în practică.
Intenția e să adunăm un nucleu de oameni care fac lucrurile să se miște, care să dea exemplu și să inspire pe toată lumea.
Concret, vrem să ajutăm și să facem să se miște următoarele proiecte
- Paharul de vorbă în Lausanne (din septembrie 2015)
- Ghidul noului venit (proiect demarat de curând)
- Secțiunea politică cu o activitate editoriala mai mare (proiect în desfășurare)
- Restructurarea Secțiunii de util; abordarea unor teme mari, ca de exemplu sistemul școlar (proiect demarat de curând)
- Refacerea aspectului grafic al site-ului (proiect demarat de curând)
- Sprijinirea organizării unor evenimente culturale (spectacol de marionete în luna decembrie 2015, spectacol Horațiu Mălăele în septembrie 2015)
- O nouă serie de întâlniri tematice, cu amănunte în curând (din luna ianuarie 2016)
- Întărirea echipei de redactare (o nevoie mereu actuală)
- Proiectul de parenting din Zürich (proiect în desfășurare)
- Discuția altor idei.
Rugămintea către tine, cititorule din Elveția, este să te implici, cu idei și/sau în organizarea de proiecte.
Indiferent că ai o oră liberă pe săptămână sau o zi pe săptămână. Nu contează cât, efectiv, ci să fie o implicare constantă, de cel puțin 6 luni.
Mulțumesc.